google/wiki40b huggingface dataset:
Mummimuseet

Mummimuseet (svensk Muminmuseet, finsk Muumimuseo) er et kunstmuseum og litterært museum i Tammerfors i Finland, knyttet til Tove Janssons fortellinger om Mummitrollet. Museet er basert på en samling av omkring 2000 kunstverk – både illustrasjoner og gjenstander – som Jansson og Tuulikki Pietilä donerte til dette formålet i 1986. Nye donasjoner ble gjort i 1993 og 1997.
Den første kimen til museet var en Tove Jansson-utstilling i Tammerfors kunstmuseum i 1986, og den faste utstillingen åpnet 9. mai 1987 i Tammerfors bibliotek. Som følge av den økte mummiinteressen etter tv-serien I Mummidalen hadde museet 150.000 besøkende i 1992. Et utvidet versjon av utstillingen åpnet i 1993. Samlingen sto i Tammerfors bibliotek inntil 2012, og har siden 2013 hatt tilhold i kjelleren i Tammerfors kunstmuseum. Det er planlagt at Mummisamlingen skal flytte til kulturhuset Tammerforshuset i 2016.

Samlingen

En sentral del av samlingen er Mummihuset som Tove Jansson, Tuulikki Pietilä og Pentti Eistola bygde i siste del av 1970-tallet. Huset er grunnlag for fotobildeboka Skurken i mummihuset (1980), og ble bygget for å vises fram under Bienále ilustrácií Bratislava, illustrasjonsbiennalen i Bratislava i 1979. Huset er 2-2,5 m høyt, og har fem etasjer. Det ble bygget på frihånd, uten tegninger. Etter biennalsen reiste huset på en nordisk turné 1980–83.
Etter turnéen sto huset i Janssons ateliér inntil det i 1986 ble flyttet til Tammerfors. Donasjonen var både en opprydding og en arkivering; Jansson skrev at hun «Tänkte att det kunde vara bra att ha allt material på ett ställe.» Samtidig var det et samarbeidsprosjekt for Jansson og Pietilä, hvor også grafikk av Pietilä ble en del av Tammerfors kunstmuseums samlinger.
I tillegg til Janssons tegninger og det store mummihuset består museet av om lag 40 tablåer med motiv fra (eller inspirert av) mummibøkene, utført av Tuulikki Pietilä. Janssons illustrasjoner til Hobbiten og Alice i Eventyrland finnes også her.
Riala

Riala er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 215 innbyggere.
Dispersjon

Lys eller fargespredning

Dispersjon ble brukt i optikken som betegnelse på fargespredning av spektralfargene, når lys skinner gjennom et prisme. Farger har ulik svingetall (frekvens) eller bølgelengde. Lyset blir spredt i prismet på grunn av dets brytningsindeks.

Stoff eller væsker

Dispersjon er når den ene væsken eller et fast stoff (materiale), brytes ned til svært små, mikroskopiske partikler eller dråper, som flyter rundt i den andre væsken. Disse er ikke sammenblandet men fint fordelt i hverandre fordi de har ulik polaritet.
I vannbaserte malinger er bindemiddelet dispergert i form av mikroskpiske kuler i vann. Bindemiddelet og vannet har ulik polaritet.

Dispergering

Dispergering er å finfordele et finknust uløselig fast stoff i en væske. Som å blande pigment inn i et bindemiddel for å lage maling. Pigmentet er mikroskopiske korn av et fargestoff, for å få en fin maling må disse blandes (dispergeres) jevn i bindemiddelet. Blandingen gir en homogen væske eller krem.
Columbia (personifikasjon)

Navn og bakgrunn

Columbia er et nylatinsk toponym (stedsnavn) satt sammen av ordstammen columb- fra etternavnet til Christopher Columbus, som «oppdaget» Amerika på 1490-tallet, og endingen -ia som er vanlig for navn på land i latin. Columbia betyr altså «Landet til Columbus». Betegnelsen har gitt opphav til en rekke personer, områder, institusjoner, selskap og ting i Nord-Amerika og andre steder.
Navnet Columbia ble skapt 1738 i en britisk magasinartikkel som kommenterte parlamentets utenriksdebatt. Fordi det var forbudt å gjengi debatten, ble nasjonene omtalt under andre navn i form av gjenkjennelige omskrivinger. «Columbia» betegnet da «europeiske kolonier i den nye verden». Det ble siden et poetisk kallenavn for USA. Personifikasjonen opptrer første gang i et dikt skrevet under den amerikanske uavhengighetskrigen i 1776.
Skikkelsen Columbia har nært slektskap til Marianne, som representerer Den franske republikken, og blir som henne ofte framstilt i frygisk lue, en «frihetslue» fra den franske revolusjonen, men i farger og mønstre fra det amerikanske flagget. Columbia kan også betraktes som en variant av romernes frihetsgudinne Libertas.
Center for papirkunst

Center for papirkunst er et kunstgalleri i Hune i Blokhus kommune på Jylland i Danmark. Museet åpnet dørene den 23. mars 2018 som visningssted for kunstarten papirklipp, også kalt psaligrafi.

Etableringen

Center for papirkunst ble etablert av Karen Bit Vejle og hennes datter Zeleste Kolstad Vejle. Danske Karen Bit Vejle hadde da nylig flyttet tilbake til Danmark etter å ha vært bosatt i Trondheim i tredve år. Vejles psaligrafiske verk vil utgjøre en kjernedel av den faste utstillingen. I tillegg vil det være temporære utstillinger av dansk og internasjonal papirkunst.

Bygningen

Grunnleggerne kjøpte et bygg på adressen Ilsigvej 2; bygget hadde tidligere rommet en filial av dagligvarekjeden Aldi. De ominnredet bygget til utstillingssaler samt en butikk og en kafé. Utstillingslokalene er på hele 830 kvadratmeter.

Åpningstider

Per 2018 er Center for papirkunst åpent alle hverdager fra kl. 10 til kl. 17.
Hands

Hands AS er et norsk IT-selskap med ca. 200 ansatte. Selskapet ble opprettet i 1991, da det ble skilt ut som en egen forretningsenhet i Merkantildata, med navnet Merkantildata Applikasjon. I oktober 2000 skiftet selskapet navn fra Merkantildata Applikasjon til Hands AS og ble notert på Oslo Børs. Hands AS ble i desember 2005 kjøpt opp av det Islandske selskapet Køgun og og tatt av Oslo Børs.
SLUG - Nettverk for Rettferdig Gjeldspolitikk

1992–2001

I 1992 ble to lokale aksjonsgrupper for sletting av u-landsgjeld opprettet samtidig i Norge, en gruppe med pensjonister på Nøtterø og en studentgruppe i Tromsø. Begge disse gruppene hadde navnet Aksjon slett u-landsgjelden. Disse gruppene var opprinnelig ikke klar over hverandres eksistens, men da de i 1994 ble klar over hverandre gikk de sammen og dannet den nasjonale aksjonen Slett U-landsgjelda (SLUG).
I årene frem mot 2000 var hovedfokuset til Slett U-landsgjelda knyttet til den internasjonale kampanjen for sletting av u-landsgjeld, Jubilee 2000 kampanjen. Globalt samlet Jubilee-kampanjen inn over 24 mill. underskrifter for umiddelbar slette av all gjeld som legger byrde på verdens fattige. SLUG samlet inn ca. 100 000 underskrifter under kampanjen.

2001–2006

Etter inspirasjon fra kampanjer i Sør ble illegitim gjeld SLUGs hovedfokus fra 2001. SLUG har drevet kampanje for å definere illegitim gjeld og for å få den norske regjeringen til å anerkjenne begrepet. Et av SLUGs hovedmål var i denne perioden å slette Norges utestående fordringer etter Skipseksportkampanjen; fordringer som SLUG mente var illegitim gjeld. SLUG nådde en stor seier da den norske regjeringen i 2006 besluttet å slette denne gjelden og innrømmet ansvar for tidligere feiltrinn i norsk utviklingspolitikk. Slettingen av gjelden etter skipseksportkampanjen og den norske regjeringens erkjennelse av medansvar har hatt stor betydning for SLUGs arbeid.

2006-dd

I 2006 fikk Slett U-landsgjelda innvilget rammeavtale på informasjonsstøtte fra Norad. Dette medførte at SLUG ansatte Øygunn Sundsbø Brynildsen som koordinator i deltidsstilling. I 2008 ansatte SLUG Kathrine Sund-Henriksen som daglig leder på fulltid, en stilling som ble overtatt av Sigrun Espe i 2010. SLUGs rammeavtalen på informasjon med Norad ble fornyet og doblet i 2011, og som resultat av dette har SLUG fra og med juni 2011 hatt to ansatte. Gina Ekholt ble organisasjonens første informasjons- og analysemedarbeider. I dag består SLUGs sekretariat av daglig leder Maren Hemsett og politisk rådgiver Thea Rusten Grastveit.
SLUG arbeider i dag med flere temaer knyttet til u-landsgjeld blant annet gjeldsslette, ansvarlig finansiering, klimagjeld og internasjonale finansintitusjoner. Et viktig mål for SLUG er å påvirke den norske regjeringen til å fortsette sin progressive rolle innen mulitlateral gjeldsslette, illegitim gjeld og kreditoransvar.
Heilbronn kraftverk

Heilbronn kraftverk  er et varmekraftverk i delstaten Baden-Württemberg  i det sørlige Tyskland. Det har en installert produksjonskapasitet på 1 130 MW, fordelt på 3 fortsatt operative blokker. 
Anlegget ble påbegynt omkring 1955 og stod ferdig i 1985. I mellomtiden er 4 blokker stengt ned. Brenselkilden er kull. Operatør er energiselskapet Energie Baden-Württemberg (EnBW Kraftwerke) AG. 
Inntil 300 MW kan leveres som fjernvarme. De totale CO2-utslippene i 2008 var ca. 3 280 o00 tonn.
Labyrinten

Labyrinten

Labyrinten er fylt med endolymfe. Denne settes i bevegelse når hodet roteres, og denne bevegelsen sanses av spesialiserte flimmerhår. De tre buegangenes orientering i horisontal-, vertikal- og sideplanet gjør at de kan registrere rotatoriske bevegelser i alle rommets tre dimensjoner.
Sacculus og utricculus har som funksjon å registrere akselerasjon og deselerasjon. Dette gjøres ved at otolitter som er tyngre enn endolymfen henger igjen ved kraftige bevegelser. Dette registreres av spesialiserte sanseceller i sacculus' og utriculus' maculae.
Gunnbjørn Ulvsson

Gunnbjørn Ulvsson, sønn av Ulv Kråke, var en norrøn oppdager på første halvdel av 900-tallet som var den første fra Europa som fikk se Nord-Amerika.
Gunnbjørn kom kraftig ut av kurs da han seilte fra Norge og til Island. Han og mannskapet fikk se noen øyer eller skjær som han siden kalte opp etter seg selv, Gunnbjørnskjær. Han gikk ikke i land, men fikk korrigert kursen og seilte til Island hvor han fortalte om hendelsen. Senere ble det klart at det var det store, islagte landet, som Eirik Raude senere ga navnet Grønland, han hadde sett.
Grønland er fysisk og kulturelt en del av Nord-Amerika, kun delt fra den kanadiske øya Ellesmere Island ved et smalt strede, og det var delvis bosatt av nordamerikanske folk, inntil historisk tid da norrøne folk fra Norge og Island slo seg ned og hadde en bosetning som varte i flere århundrer.
Den nøyaktige datoen for denne hendelsen er ikke opptegnet i sagaene, men ulike kilder har hentydninger som strekker seg fra 876 og til 932, noe som kun må betraktes som hentydninger. Hvor Gunnbjørnskjær lå er åpent for spekulasjon, og kanskje var det et sted i nærheten av dagens Tasiilaq (Ammassalik) på østlige Grønland.
Det første ferd til Gunnbjørnskjær som ble gjort med hensikt var ved den norrøne oppdageren Snøbjørn Galte Holmsteinsson en gang rundt 978. Snøbjørn gikk i land, men forsøket endte i katastrofe. Siden dro Eirik Raude til Grønland og undersøkte landet i tre år før han bosatte seg med andre norrøne folk. Verken Snøbjørn eller Eirik seilte i blinde. De hadde Gunnbjørns fortellinger om stedet som retningslinjer.
Simoa

Simoa er en elv i Buskerud som renner gjennom Sigdal og Simostranda i Modum kommune. Elva har hett Sigm(á), som trolig betyr «elva som siger». Første ledd er trolig av «síga» (sige, gli). Siste ledd er «á» (dvs. å, elv). Vassdragets lengde er 88,77 kilometer, det har et nedbørfelt på 887,37 km² og middelvannføringen ved munningen er 13,7 m³/s.
Elva starter noen kilometer nord for Haglebuvatna og heter først Haglebuelva for deretter å skifte navn til Eggedøla. Dette heter elva fram til Solevatn, men skifter navn til Simoa ved utløpet av dette. Den renner ut i Soneren og følger deretter et sørøstlig løp til den renner ut i Drammenselva noen kilometer sørøst for Blaafarveverket på Åmot. 
Deler av Simoa ble vernet mot kraftutbygging i Verneplan I for vassdrag i 1973, mens sidevassdraget Nedalselv ble tatt inn i verneplanen under Supplering av verneplan for vassdrag i 2005. Vernet omfatter vassdraget ned til innløpet i Soneren. Solevann naturreservat ble opprettet i 1986.
Ved Blaafarveværket ligger Haugfossen hvor det i 1937 ble anlagt en kraftstasjon. Ved utløpet der Simoa renner ut i Drammenselva danner elva et nytt fossefall, Kongsfoss, som også er utnyttet som kraftverk. Ved begge fossene har det i tidligere tider vært tresliperier, Kongssagene Brug startet i 1870, og Haugfoss Træsliberi ble anlagt i 1894 i samme tidsperiode hvor driften ved Blaafarveværket opphørte. Haugfoss Træsliberi ble nedlagt etter brann i desember 1926, Kongssagene Brug holdt det gående til 1938 da driften ble innstilt for godt.
Vassdraget byr på fiske- og friluftsmuligheter, en del fine piknikområder er anlagt ved elva, mellom disse tursatsningen «Haugfossen rundt».
Almekveldvikler

Utseende

En middelsstor (vingespenn 12-16 millimeter), brunlig, mer eller mindre spraglete vikler. Som flere andre arter i slekten Epinotia er den svært variabel i fargen, men den skiller seg fra de fleste av disse ved å være mindre. Hos denne arten har forvingen gjerne et lyst tverrbånd. Ellers kan finnestedet (hvilke planter som vokser der) gi nyttig informasjon for å bestemme Epinotia-artene.

Levevis

Denne arten har larver som lever på alm (Ulmus spp.) og arten forekommer i rik løvskog der denne vokser. Den nyklekte larven spiser på en uutsprunget knopp og etterlater seg en karakteristisk bue av hull når bladet folder seg ut, men da har larven vandret videre til et annet blad som den spinner sammen og fullfører utviklingen sin på. De voksne viklerne flyr i juni-juli.

Utbredelse

Den er utbredt i Europa, unntatt de nordligste og østligste delene.
Den er funnet nord til Sør-Trøndelag i Norge.
FL Studio

Brukergrensesnitt

FL Studios brukergrensesnittet inneholder fem hovedvinduer:
Step Sequencer – muliggjør rask komponering.
Piano Roll – et mer avansert todimensjonalt rutenett til komposisjon. Den vertikale aksen representerer tonehøyden, og den horisontale representerer tiden.
Playlist – lar brukeren sette sammen et arrangement av patterns og lydfiler.
Mikser/Effekter – lar brukeren styre volum på instrumenter og legge til effekter.
Sample Browser – gir brukeren rask tilgang til samples, plugins, presets (forhåndsdefinerte innstillinger) og andre FL Studio låtfiler (FLP)

Funksjoner

FL Studio brukes både av profesjonelle og amatører, på grunn av sitt allsidige brukergrensesnitt, lave pris, brede støtte for industristandarder som DXiog VSTi, omfattende automasjonsegenskaper og innebygde høykvalitetseffekter. Kunder som har kjøpt FL Studio via nettet får tilgang til nyere versjoner av FL Studio så lenge det lages nye versjoner.
Effekter kan bli koblet i mikseren inkludert Reverb (gjenklang), Chorus, Flanger, Delay (ekko), Equalizer og andre.
Ved å bruke funksjoner i Piano Roll (som Quick Chop) og innebygde plugins som Fruity Slicer, kan trommesekvenser og loops deles opp og flyttet på for å lage breakbeataktige rytmer, komplekse IDM (Intelligent Dance Music) og DnB-patterns.
Standarversjonen av FL Studio inneholder flere generatorer, eller softsynther. Noen av disse selges separat. "Producer Edition" av FL Studio inkluderer en mikser og mulighet for å spille inn på flere tracks samtidig for lydhardware med ASIO-drivere. FL Studio "XXL Edition"" tilbyr alle tilgjengelige komponenter med en 40% prisreduksjon. FL Studio bruker sine egne interne plugins men støtter også VST, Buzz, ReWire og DirectX-plugins via en adapterplugin, som gjør at FL Studio er kompatibelt med et flertall av softsynther på markedet i dag.
Demoversjonen av FL Studio har alle funksjonene til fullversjonen, men brukeren kan ikke lagre arrangementer for senere bruk. FL Studio tillater imidlertid brukeren å eksportere arrangementer til WAV og MP3-format. I tillegg følger en rekke restriksjoner på medfølgende plugins.
Fra versjon 7 støtter FL Studio multithreading og prosessorer med flere kjerner.
Guichón (kommune)

Historie

Guichón ble grunnlagt i 15. mars 2010.

Regjeringen

Ordføreren (alcalde) i kommunen er Lourdes Suárez (2010-2020) fra Partido Nacional.
Sastra

Utseende

Middelsstore (ca. 10 millimeter), avlange,  bladbiller. Oversiden er fint hårete. Antennene er tynne, litt over halvparten så lange som kroppen. Pronotum er firkantet, dekkvingene jevnbrede, kledt med korte hår. Beina er slanke.

Levevis

Både larvene og de voksne (imago) er planteetere. Lite er kjent om biologien til denne slekten. De voksne billene kommer til lys.

Utbredelse

Slekten er utbredt i Asia (nord til Nepal) og Australia, med flest arter på Ny-Guinea.
Slagg 2

Slagg 2 er oppfølgerheftet fra Trondheimstegnerne etter første Slagg. Heftet ble lansert på Raptus i 2003.
Onar Åm

Bakgrunn

Åm er blant annet aktiv i samfunnsdebatten i Norge og internasjonalt. Han har vært aktiv i klimadebatten, og er kritisk til Al Gore, FNs klimapanel og deres påstander om global oppvarming. Han skriver for tiden for Amerikanske Liberty Nation. i tillegg til å drive Ektenyheter. Åm er også aktiv i Podcasten Tankekrim på Youtube. 
Åm har bidratt til Det Liberale Folkepartiets tidsskrift Liberal. Han stilte til valg for partiet i 2009 og 2013. Åm er initiativtaker til Free State Initiative, en organisasjon som ønsker å opprette en fristat innenfor grensene til en allerede eksisterende stat.
Prinsipper for europeisk kontraktsrett

Principles of European Contract Law (PECL) er et forsøk på å kodifisere hovedprinsippene som ligger til grunn for europeisk kontraktsrett. I likhet med Restatement of the Law i USA er også PECL kommentert av anerkjente jurister innenfor europeisk kontraktsrett. Til tross for at prinsippene er utviklet parallelt med UNIDROIT, er reguleringen i stor grad samsvarende. Dette kan styrke betydningen av prinsippene som rettskilde. I motsetning til UNIDROIT er PECL et privat initiativ, uten den samme formelle autoritet som UNIDROIT har.
PECL kan være grunnstenen for en fremtidig felles kodifikasjon av kontraktsretten i EU, men for tiden virker dette urealistisk.
Sjalusi (Edvard Munch)

«Sjalusi» er flere malerier av Edvard Munch. Maleren vendte stadig tilbake til dette tema gjennom hele livet. Det første maleriet kom ut i 1895 og det siste på 1930-tallet. Han laget også fire litografier om temaet. Modell for maleriet skal ha vært Munchs forhold til norske Dagny Juel Przybyszewski som var gift med den polske kunstneren Stanisław Przybyszewski.

En forfalskning

Et forfalsket maleri av Sjalusi, tidligere utgitt for å være en ekte Munch hang ved siden av et ekte eksemplar i Munchmuseet i februar 2019. En amerikaner hadde kjøpt forfalskningen i New York og fikk det undersøkt her i Norge. Da det viste seg å være en forfalskning, gav han det bort til museet.
Jerónimo de Ayanz y Beaumont

Bakgrunn og virke

Han ble født i Guendulain i Navarra. 14 år gammel ble han pasje for Filip II av Spania, og sluttet seg etterhvert til militsen. Han utmerket seg som ingeniør og oppfinner, 34 år gammel ble han utnevnt til bestyrer av de kongelige gruvene. Han er mest kjent for å ha oppfunnet en dampmaskin, med hensikt å drenere gruver, den fikk patent av den spanske kongen i 1606. Han forbedret vitenskapelige instrumenter, utviklet vindmøller og ovner for industriell- og hjemmebruk. Han oppfant videre en klokkelignende dykkerdrakt og tegnet en undervannsbåt. Han døde i Madrid i 1613.
Medalje for de spanske frivillige

Historie

Den tyske utenriksministeren i Det tredje rike, Joachim von Ribbentrop mottok et formelt tilbud om hjelp til Operasjon Barbarossa 24. juni 1941 fra den spanske statslederen Francisco Franco. Hjelpen besto av 17 924 spanske frivillige, ledet av General Augustin Muñoz Grandes. Divisjonen fikk navnet División Azul (tysk: Blaue Division), eller formelt «Wehrmacht 250. Infanteridivisjon». Disse frivillige fikk en offisiell medalje fra Tyskland, «Medalje for de spanske frivillige».

Design

Medaljen, som populært ble kalt «Den blå divisjons medalje» (Blauen Division Medaille), var stanset i en sinklegering. Den ble produsert av tyske Deschler und Sohn, og var 32 mm i diameter og 1 mm tykk. Nederst på advers er et hakekors med laurbærblader på begge sider, et sverd ligger horisontalt midt på medaljen, med to skjold over dette, det ene med Wehrmachts tyske ørn og på det andre falangistsymbolet med piler. Øverst er en M43 tysk hjelm.
Nederst på revers er Jernkorset med laurbær og ekeblader over, og over dette inskripsjonen: «DIVISION ESPANOLA DE VOLUNTARIOS EN RUSSIA» (Divisjon av spanske frivillige i Russland) i versaler. Medaljen er festet i et bånd med en ring som normalt ble stemplet med tallet «1». Båndet er 30 mm bredt, med 4 mm sort kant, en 2 mm hvit stripe, og et 18 mm rødt felt med en 3 mm gul stripe i midten.

Erstatningsmedaljer

Medaljen var godkjent av Franco, og det ble produsert erstatningsmedaljer etter krigen i Spania for veteraner. Disse regnes ikke som reproduksjoner siden de var offentlig godkjent.
Kristianborg videregående skole

Kristianborg videregående skole var en videregående, kristen friskole i Bergen. Den var godkjent etter friskoleloven og tilbød studieretningen studiespesialisering, tidligere kjent som allmennfaglig studieretning. Skolen var tverrkirkelig og ble de siste årene drevet i et samarbeid mellom Levende Ord Bibelsenter (eier), Pinsekirken Tabernaklet og Kristkirken i Bergen.
Antall ansatte på skolen har variert fra 7-8 til rundt 20 personer. Antall elever har vært alt fra 10 stk første skoleår til rundt 80 elever på det meste.
Skolen satset på IKT, med bærbare PC`er og læringsplattform LMS (Learning management system).
Dagene ble startet med en liten andakt, og undervisningen ble gitt på grunnlag av et kristent verdenssyn. Det var ikke et krav at man må være kristen for å gå på skolen.
Skolen ble 1.7.2008 lagt ned etter at økningen i antall elever ved skolen ikke var stor nok, og gjorde det økonomisk umulig å drive skolen så lenge statstilskudd dekket 85% av driftsutgiftene og ikke noe av leieutgiftene.
Vibeke Mork

Vibeke Mork utgjorde sammen med Per Kristian Grytdal, den norske technogruppen, Pacific Blue. Deres album Horizon hadde lydsporene Hurricane og Sunrise på topp 10 listen i Norge i 1999, men siden har man ikke hørt noe mer til dem.
Andebu (tidligere kommune)

Historie

Norges eldste bevarte kirkebok er fra Andebu prestegjeld. Den er ført av forskjellige prester fra 1623 til 1738 og inneholder opptegnelser over døpte, vigde og døde. Boka ble etablert av sogneprest Peder Jenssøn Skabo, og oppbevares ved Statsarkivet i Kongsberg. Bare en håndfull prestegjeld i Norge har kirkebøker som er eldre enn 1650.

Utdanning

Andebu har tre barneskoler; Andebu skole, Høyjord skole og Kodal skole. I tillegg er Andebu ungdomsskole den eneste ungdomsskolen i Andebu. Det er ikke videregående skole i Andebu.

Kultur

Dropprevyen arrangeres årlig i Andebu av ungdomsskolen og tidligere av Andebu kommune frem til 2017. Andeburevyen er en lang tradisjon i Andebu, og har blitt satt opp et titalls ganger. Det er også satt igang tiltak til kulturprosjekter i skolevesenet i Andebu i Sandefjord Kommune. Kommunen hadde tidligere et korps som bestod av litt over ti musikere og flere frivillige. Andebu Idrettslag er byens store idrettslag.

Tusenårssted

Tidligere kommunestyret i tidlligere Andebu kommune vedtok i 2000 at «Tusenårsstedet i Andebu vil for fremtiden være opparbeidelse av parkanlegg med for eksempel paviljong og fontene på jordet i sentrum innenfor avsatte midler.»
Tidligere Andebu kommune hadde på begynnelsen av 2000-tallet et stort prosjekt som het «Utvikling av Andebu sentrum», som var et samarbeid mellom kommunen og private. I dette prosjektet ble det opparbeidet parkanlegg, fontene, rutebilstasjon, gangveier med mer i Andebu sentrum. Det statlige tilskuddet inngikk i dette.

Annet

Navnet uttales annebu. Preposisjonen er 'i', «i Andebu». En person fra Andebu (særlig fra hovedsoknet) kalles «andebusokning».
Nasjonaliseringen av private teleselskap ble avsluttet i 1974 da Televerket overtok det siste norske privateide telefonselskapet som da lå i den gang Andebu kommune i Andebu sentrum (Askjemveien 21). Bygningen står der ennå.
Xiphoscelis

Utbredelse

Gruppen er utbredt i Sør-Afrika, i et begrenset område rundt Kapp det gode håp.